

**ประกาศองค์การบริหารส่วนตำบลเมืองเกษตร**

**เรื่อง**  หลักเกณฑ์และวิธีการประเมินผลการปฏิบัติงานของพนักงานครูและบุคลากรทางการศึกษาฯ

-------------------------------------------------------------------

ตามประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขในการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล พ.ศ.2562 ลงวันที่ ๓ พฤษภาคม ๒๕๖๒ และมติคณะกรรมการกลางพนักงานส่วนตำบลจังหวัดนครราชสีมา (ก.อบต.จ.นม.) ครั้งที่ ๕/2562 เมื่อวันที่ 2๘ มิถุนายน 2562 โดยที่คณะกรรมการกลางพนักงานส่วนตำบลจังหวัดนครราชสีมา (ก.อบต.จ.นม.) ได้กำหนดมาตรฐานทั่วไปเกี่ยวกับการประเมินผลการปฏิบัติงานพนักงานครูและบุคลากรทางการศึกษา องค์การบริหารส่วนตำบล พ.ศ. ๒๕๖๒ ลงวันที่ ๓ พฤษภาคม ๒๕๖๒ กำหนดให้องค์การบริหารส่วนตำบลเมืองเกษตร ประกาศหลักเกณฑ์และวิธีการประเมินผลการปฏิบัติงานให้ข้าราชการครูและบุคลากรทางการศึกษา ในสังกัดทราบโดยทั่วกัน ก่อนเริ่มรอบการประเมินผลหรือในช่วงเริ่มรอบการประเมิน

องค์การบริหารส่วนตำบลเมืองเกษตร จึงประกาศหลักเกณฑ์และวิธีการประเมินผลการปฏิบัติงาน

ของพนักงานครูและบุคลากรทางการศึกษา องค์การบริหารส่วนตำบล สำหรับรอบการประเมินประจำปีงบประมาณ พ.ศ. 256๔ ครั้งที่ ๑ (1 ตุลาคม 256๓ – 3๑ มีนาคม 256๔) ดังนี้

**1. การประเมินผลการปฏิบัติงานของพนักงานครูและบุคลากรทางการศึกษาฯ**

การประเมินผลการปฏิบัติงาน ให้มีองค์ประกอบการประเมิน จำนวน 2 องค์ประกอบ คะแนนรวม 100 คะแนน ดังนี้

องค์ประกอบที่ 1 การประเมินประสิทธิภาพและประสิทธิผลการปฏิบัติงาน

คะแนน 70 คะแนน

องค์ประกอบที่ 2 การประเมินการปฏิบัติตนในการรักษาวินัย คุณธรรม จริยธรรม และจรรยาบรรณวิชาชีพ คะแนน 30 คะแนน

ในแต่ละรอบการประเมิน ให้องค์การบริหารส่วนตำบลนำผลคะแนนการประเมินผลการปฏิบัติงานมาจัดกลุ่มตามผลคะแนนเป็น ๕ ระดับ ดังนี้

ระดับดีเด่น ช่วงคะแนนประเมินตั้งแต่งร้อยละ ๙๐.๐๐ ขึ้นไป

ระดับดีมาก ช่วงคะแนนประเมินตั้งแต่ร้อยละ ๘๐.๐๐ - ๘๙.๙๙

ระดับดี ช่วงคะแนนประเมินตั้งแต่งร้อยละ ๗๐.๐๐ - ๗๙.๙๙

ระดับพอใช้ ช่วงคะแนนประเมินตั้งแต่งร้อยละ ๖๐.๐๐ - ๖๙.๙๙

ระดับปรับปรุง ช่วงคะแนนประเมินตั้งแต่งร้อยละ ๕๙.๙๙ ลงมา

ในกรณีที่เป็นการประเมินพนักงานครูและบุคลากรทางการศึกษาองค์การบริหารส่วนตำบลที่ได้รับมอบหมายให้ไปช่วยราชการ หรือปฏิบัติราชการในองค์กรปกครองส่วนท้องถิ่น หรือส่วนราชการหรือหน่วยงานอื่น ให้นายกองค์กรปกครองส่วนท้องถิ่น หรือหัวหน้าส่วนราชการ หรือหน่วยงานที่ผู้รับการประเมิน ไปช่วยราชการหรือปฏิบัติหน้าที่ราชการ แล้วแต่กรณี เป็นผู้ให้ข้อมูลและความเห็นเพื่อประกอบการประเมินของ ผู้มีอำนาจหน้าที่ประเมิน


-๒-

ในกรณีที่เป็นการประเมินพนักงานครูและบุคลากรทางการศึกษาองค์การบริหารส่วนตำบล ผู้ได้โอนหรือย้าย หลังวันที่ 1 มีนาคม หรือวันที่ 1 กันยายน ให้ผู้บังคับบัญชาซึ่งเป็นผู้มีอำนาจหน้าที่ประเมินผลการปฏิบัติงานในองค์การบริหารส่วนตำบลเดิมก่อนการโดนหรือย้าย เป็นผู้ประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบลผู้นั้น แล้วจัดส่งผลการประเมินการปฏิบัติงานให้ องค์กรปกครองส่วนท้องถิ่น หรือส่วนราชการ หรือ หน่วยงานอื่น ต้นสังกัดใหม่เพื่อประกอบการพิจารณา

ประกาศ ณ วันที่ เดือน ตุลาคม พ.ศ. 256๓

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร

บันทึกข้อความ

**ส่วนราชการ** สำนักงานปลัดองค์การบริหารส่วนตำบลเมืองเกษตร

**ที่** นม ๙๙๐๐๑/  **วันที่** ตุลาคม 256๓ **เรื่อง** หลักเกณฑ์และวิธีการประเมินผลการปฏิบัติงานของพนักงานครู

**เรียน** นายกองค์การบริหารส่วนตำบลเมืองเกษตร

ตามประกาศคณะกรรมการพนักงานส่วนตำบลจังหวัดนครราชสีมา เรื่อง หลักเกณฑ์และเงื่อนไขในการประเมินผลการปฏิบัติงานของพนักงานครูและบุคลากรทางการศึกษาองค์การบริหารส่วนตำบล พ.ศ.2562 และมติคณะกรรมการกลางพนักงานส่วนตำบล ครั้งที่ 1/2562 เมื่อวันที่ 24 มกราคม 2562 กำหนดแนวทางการประเมินผลการปฏิบัติงานพนักงานครู และบุคลากรทางการศึกษาองค์การบริหารส่วนตำบล ให้มีมาตรฐานแห่งวิชาชีพและระบบการบริหารงานบุคคลสอดคล้องเสมอภาคและเป็นธรรม ซึ่งไม่ต่ำกว่ามาตรฐานการบริหารงานบุคคลข้าราชการครูและบุคลากรทางการศึกษา สังกัดกระทรวงศึกษาธิการ

องค์การบริหารส่วนตำบลเมืองเกษตร จึงประกาศหลักเกณฑ์และวิธีการประเมินผลการปฏิบัติงานของพนักงานครู สำหรับรอบการประเมินประจำปีงบประมาณ พ.ศ. 256๔ ครั้งที่ ๑ (1 ตุลาคม 256๓ – 3๑ มีนาคม 256๔) รายละเอียดตามเอกสารที่แนบมาพร้อมบันทึกนี้แล้ว

จึงเรียนมาเพื่อโปรดพิจารณา หากเห็นชอบโปรดลงนามในประกาศฯ ที่เสนอมาพร้อมนี้

(นางลลิตา พลจอหอ)

นักทรัพยากรบุคคลชำนาญการ

(นางสาวกฤษณา เจริญนอก)

หัวหน้าสำนักปลัด

จ.ส.ต.

(นรินทร์ ชูพันดุง)

ลงนามแล้ว

(นายเสนอ เกี้ยวกลาง)

นายกองค์การบริหารส่วนตำบลเมืองเกษตร

ปลัดองค์การบริหารส่วนตำบล